《戊辰闰月晋康久不雨上弦日祷于圣妃诸祠拜罢雨作连日沾洽倅车陈赋诗次韵谢答》
宋代·曾丰

两鬓闲时为国苍，况乘五马小腾骧。方当赤地頞皆蹙，据尔黄腾心独凉。

雷雨影从千里快，犁锄忽起一时忙。少宽郡守汉丞责，幸不空餐粟一囊。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。